ธปท.เปิดประมูลพันธบัตร 3 หมื่นล้านบาท
ธปท.เปิดประมูลพันธบัตร 3 หมื่นล้านบาท อายุ 14 วัน 10 ก.ค.นี้
9 ก.ค. 2558

ธปท.เปิดประมูลพันธบัตร 3 หมื่นล้านบาท อายุ 14 วัน 10 ก.ค.นี้
นางผ่องเพ็ญ เรืองวีรยุทธ รองผู้ว่าการ ด้านเสถียรภาพการเงิน ธนาคารแห่งประเทศ(ธปท.) ออกประกาศเพื่อกำหนดแผนการออกพันธบัตรธนาคารแห่งประเทศไทยอายุไม่เกิน 15 วัน ในเดือนก.ค.2558 โดยออกพันธบัตรรุ่นพิเศษ พ.22/14/58 วงเงิน 3 หมื่นล้านบาท อายุ 14 วัน เปิดประมูลวันที่ 10 ก.ค.2558 ซึ่งให้ชำระเงินในวันที่ 14 ก.ค.และครบกำหนดอายุในวันที่ 25 ก.ค.นี้
ทั้งนี้ การออกพันธบัตรของธปท.เป็นการดูแลสถาพคล่องในระบบสถาบันการเงินตามปกติ เพื่อให้สภาพคล่องอยู่ในระดับที่เหมาะสมกับระดับอัตราดอกเบี้ยนโยบายในปัจจุบันที่ 1.5%